Diari Oficial de la Generalitat Valenciana


Sumari del DOGV 7435, del 02-01-2015 (2014/11557)

RESOLUCIÓ de 22 de desembre de 2014, de la Direcció General de Transports i Logística, per la qual es convoquen les proves per a l'obtenció del certificat de competència professional per a la prestació del servici de taxi en les àrees de prestació conjunta de la Comunitat Valenciana per a l'any 2015
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7435

Data del DOGV
:   02-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11289


Data del document
:   22-12-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * examen

RESOLUCIÓ de 22 de desembre de 2014, de la Direcció General de Transports i Logística, per la qual es convoquen les proves per a l'obtenció del certificat de competència professional per a la prestació del servici de taxi en les àrees de prestació conjunta de la Comunitat Valenciana per a l'any 2015 [2014/11750]  
La Llei Orgànica 5/1987, de 30 de juliol, de delegació de facultats de l'Estat en les comunitats autònomes en relació amb els transports per carretera i per cable, modificada per la Llei Orgànica 5/2013, de 4 de juliol, en l'article 13, delega en les comunitats autònomes les competències administratives relatives a l'adquisició, acreditació i control de la capacitació professional en matèria de transport.  
La Llei 6/2011, d'1 d'abril, de Mobilitat de la Comunitat Valenciana, en l'article 49, establix que els titulars d'autoritzacions que presten el servici de taxi, bé personalment o a través de relació laboral, hauran de complir, entre altres, el requisit de la possessió del títol de capacitació professional.  
Per la Resolució de 23 de maig de 2012 de la presidenta del Consell d'Administració de l'Agència Valenciana de Mobilitat es van aprovar les bases generals reguladores de les proves per a l'obtenció del certificat de competència professional per a la prestació del servici de taxi en les àrees de prestació conjunta de la Comunitat Valenciana, i es van establir les regles per a la seua renovació (DOCV 6795, 13.06.2012).  
  
L'Agència Valenciana de Mobilitat va ser suprimida per l'article 16.2 del Reial Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, i s'atribuí l'esmentada competència a la conselleria competent en matèria de transports.  
Fent ús de les facultats conferides en virtut del que disposa l'article 11 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:   
  
Primer  
Es convoquen les proves tendents a l'obtenció del certificat de competència professional per a la prestació de servicis de taxi per a 2015 en les àrees de prestació conjunta de la Comunitat Valenciana, que es detallen a continuació:  
Àrea de València  
Àrea d'Alacant  
Àrea de Castelló  
Àrea del Camp de Morvedre  
Àrea de la Safor  
Àrea de la Plana Utiel-Requena / la Vall de Cofrentes  
Àrea de la Marina Baixa  
  
Segon. Calendari de les proves  
Se celebraran quatre proves al llarg de 2015 als efectes de l'obtenció del certificat de competència professional per a la prestació de servicis de taxi, que tindran lloc en les dates fixades en l'annex I.  
El tribunal, amb una antelació com a mínim de 10 dies naturals abans de la data de cada examen, inserirà la informació relativa al lloc i hora exactes de la seua celebració en la pàgina web: ?http://www.cit.gva.es/cast/transportes/taxis/examenes/?.  
  
Tercer. Requisits dels aspirants  
Per a l'admissió a les proves caldrà complir els requisits següents:  
  
1. Haver abonat la taxa corresponent en concepte de drets d'examen, d'acord amb el que disposa el Decret Legislatiu 1/2005, de 25 de febrer, del Consell, pel qual s'aprova el text refós de la Llei de Taxes de la Generalitat.  
2. Estar en possessió del permís de conducció BTP, o un altre que implique la possessió del permís BTP o equivalent, segons el que disposa la normativa en vigor.  
3. Tindre coneixement del castellà. A este efecte, els qui no posseïsquen la nacionalitat espanyola i del seu origen no es desprenga el coneixement del castellà, hauran d'acreditar el coneixement d'esta llengua per mitjà del certificat de nivell bàsic d'espanyol, expedit per les escoles oficials d'idiomes, o estar en possessió d'una titulació acadèmica espanyola expedida per l'òrgan oficial competent en el territori espanyol.  
  
4. Complir el requisit d'honorabilitat en els termes que establix la Llei 6/2011, d'1 d'abril, de Mobilitat de la Comunitat Valenciana.  
  
  
Quart. Solicituds i termini de presentació  
1. Las solicituds per a la realització de les proves per a l'obtenció del certificat de competència professional per a la prestació del servici de taxi es tramitaran en la forma establida per la Resolució de 23 de maig de 2012, a través de la pàgina web de la Generalitat: ?http://www.cit.gva.es/cast/transportes/taxis/examenes/?.   
2. El termini de presentació de les solicituds serà l'establit en el calendari d'exàmens que es detalla en l'annex II.  
3. Las solicituds s'ajustaran al model de l'annex I.  
4. En la solicitud haurà de constar que s'ha realitzat l'ingrés de la taxa corresponent en concepte de drets d'examen. La falta de justificació de l'abonament dels drets d'examen determinarà l'exclusió de l'aspirant.  
  
Quint. Admissió de les persones aspirants  
1. Finalitzat el termini de presentació de solicituds, i després de la comprovació que s'ha realitzat el pagament dels drets d'examen, es farà pública la relació provisional de persones admeses i excloses en la pàgina web de la Generalitat:  
 ?http://www.cit.gva.es/cast/transportes/taxis/examenes/?.  
2. Les persones aspirants podran, en el cas d'error o exclusió, esmenar els defectes en què hagen incorregut en la seua solicitud, o realitzar les alegacions que tinguen per convenient en el termini de 10 dies hàbils comptats a partir de l'endemà de la publicació en la pàgina web de la relació provisional de persones admeses i excloses, d'acord amb el que establix l'article 71 de la Llei 30/1992, de 26 de novembre, de Règim Jurídic de les Administracions Publiques i de Procediment Administratiu Comú.  
3. Transcorregut el termini anterior, vistes les alegacions i esmenats els defectes quan procedisca, es dictarà una resolució que elevarà a definitiva la llista de persones admeses i excloses a la realització de les proves que es farà pública de la mateixa manera que la relació provisional.  
4. Aquelles solicituds que siguen excloses per fora de termini, sempre que hagen abonat la taxa que corresponga, seran admeses per a la següent prova dins de l'any natural sense necessitat de tornar a presentar instància ni pagar nova taxa.  
  
Sext. Tribunal  
El tribunal serà únic per a totes les proves que es convoquen en la present resolució, i la seua composició quedarà recollida en l'annex III.  
  
Sèptim. Desenrotllament de la prova i publicació dels resultats  
La prova consistirà en un examen únic, tipus «test», amb 50 preguntes, que versarà sobre els continguts que es detallen en l'annex IV d'esta resolució. Els aspirants disposaran d'una hora per a omplir les respostes i no podran abandonar l'aula fins transcorreguda mitja hora des del seu començament excepte causa de necessitat que serà apreciada pel tribunal.  
La composició de l'examen per matèries serà la següent:  
Bloc A: 15 preguntes  
Bloc B: 10 preguntes  
Bloc C: 25 preguntes  
Per a superar la prova caldrà contestar correctament almenys el 50 per cent del total de les preguntes de l'examen.  
Les persones aspirants hauran de concórrer a les proves proveïdes de la documentació acreditativa de la seua identitat i d'un bolígraf blau o negre. El tribunal efectuarà una crida única a les persones concurrents, i quedaran exclosos de la realització de la prova els qui no compareguen a l'hora establida.  
  
El tribunal farà públiques, a través de la pàgina web esmentada, únicament la relació de persones que hagen superat la prova i que seran declarades aptes per a l'expedició del certificat de competència professional per a la prestació del servici de taxi. Esta publicació telemàtica obrirà un període de 10 dies naturals per a la presentació de reclamacions, les quals seran resoltes pel Tribunal en un termini de 15 dies naturals a partir de la seua presentació.   
  
Octau. Certificats  
A petició dels interessats s'expedirà el corresponent certificat de competència professional per a la prestació del servici de taxi, i s'efectuarà al mateix temps la seua inscripció en la base de dades de l'òrgan competent en matèria de transports.  
El certificat tindrà una validesa de cinc anys naturals, comptats a partir de l'1 de gener de l'any següent al de la superació de la prova de competència o des de l'última renovació.  
Si no se solicita la renovació del certificat abans de la finalització del període de validesa, se'n produirà la caducitat automàtica, i caldrà superar novament les proves de competència assenyalades. Per a la renovació del certificat caldrà ajustar-se al que disposa la Resolució de 23 de maig de 2012 (DOCV 6795, 13.06.2012).  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures, Territori i Medi Ambient en el termini d'un mes, a comptar de l'endemà de la seua publicació en el Diari Oficial de la Comunitat Valenciana, d'acord amb el que establixen els article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.  
  
València, 22 de desembre de 2014. El director general de Transports i Logística: Carlos J. Eleno Carretero.  
  
ANNEX II  
  
Data d'inici   
de la presentació  
de sol·licituds Data de la fi   
de presentació  
de sol·licituds   
  
Data de l'examen  
01.01.2015 20.01.2015 28.02.2015  
01.04.2015 20.04.2015 23.05.2015  
25.05.2015 15.06.2015 04.07.2015  
01.10.2015 20.10.2015 28.11.2015  
  
  
  
ANNEX III  
  
El tribunal de les proves convocades està compost per:  
  
1. Tribunal titular  
Presidenta: M. Pilar Álvarez Montero.  
Secretària: Ana Martínez Llorca.  
Vocals: Néstor Casado Novella, Teresa Díaz Galindo, Elena Herrero García, Pedro Luis García de Torres i Francisco García López.  
  
2. Tribunal suplent  
President: Antonino Muñoz Calatayud.  
Secretària: Luis Felipe Suárez Jorcano.  
Vocals: Teresa Gras Huerta, Arturo Guixot Lillo, Marisa Zabala Salelles, José Miguel Martín Zamora i Carolina Casal Asensio.  
  
  
ANNEX IV  
Programa de les proves  
  
A. Marc jurídic  
1. Normes generals i naturalesa del servici.  
2. Règim d'explotació de les autoritzacions.  
3. Atorgament d'autoritzacions.  
4. Règim sancionador.  
5. Certificat de competència professional.  
6. Àrees de Prestació Conjunta.  
  
B. Marc tarifari  
1. Funcionament del taxímetre.  
2. Aplicació de les tarifes.  
  
C. Coneixement del medi físic i dels municipis de l'àrea de prestació conjunta.  
1. Identificació i reconeixement de vies públiques i centres d'interés.  
2. Selecció d'itineraris més adequats.  
3. Centres d'interés.  
  
C. Coneixement d'idiomes.  
1. Valencià.  
2. Anglés.